kardosdrur/scandi-wiki huggingface dataset:
Lille Torv

Lille Torv er en plads i Indre By i Aarhus, Danmark. Den ligger mellem Store Torv og gaden Immervad i det historiske Latinerkvarter, og det er en af de ældste pladser i byen. Gaderne Vestergade, Guldsmedgade, Immervad og Badstuegade går alle ud fra Lille Torv. I dag bruges det til forskellige events og festivaler. På pladsen ligger også Det Meulengrachtske Palæ (også kaldet Det HVide Palæ) og den fredede Jydsk Handels- og Landbrugsbank fra 1900.

Historie 
Lille Torv var oprindeligt et sumpet område uden for bymurene i den middelalderlige by. Omkring år 1200 blev området drænet og i 1250 blev Lille Torv etableret som et sted, hvor gennemrejsende mødtes. Gaden Immervad blev herefter etableret til at krydse Aarhus Å. Pladsen har i dag nogenlunde de samme dimensioner, som da den oprindeligt blev etableret. Navnet "Lille Torv" fik pladsen først i 1700-tallet, idet den tidligere havde heddet Gammeltorv eller blot Torvet. Siden 1200-tallet har Lille Torv været en af de vigtigste markedspladser i byen sammen med Store Torv. Op i 1800-tallet blev der afholdt ugentlige markeder her, hvor bønder og andre handlende fra oplandet omkring byen kom for at købe og sælge ting. I 1896 lukkede byrådet St. Olufs marked, og i årene efter lukkede de resterende af byens markeder, og de blev i stedet til offentlige pladser.

Bemærkelsesværdige bygninger 

Torvets brug som markedsplads betød, at det også blev en eftertragtet adresse for købmænd at bosætte sig og drive forretning. Pladsen er derfor omgivet af adskillige købmandsboliger. Det Meulengrachtske Palæ på Lille Torv 2 blev opført af købmanden Harboe Meulengracht i 1816, og var en overgang mødested for byens overklasse og sågar kongelige. Det store hus var oprindeligt gult og kun i tre etager, med loft, mod de fire etager og mansardtag bygningen har i dag. Palæet blev ombygget og udvidet i 1840, 1860 og 1907 og fremstår i dag i den såkaldte Imperie stil. Det Hvide Palæ blev grunddigt renoveret i 2015 og 2016 og rummer nu erhvervslejemål og butik. Jydsk Handels- og Landbrugsbank er en fredet bygning tegnet af arkitekten Sophus Frederik Kühnel, hvis arkitektur er relativt unik for Aarhus. Tidligere lå Borgmestergården også her, men den blev flyttet til Tangkrogen under Landsudstillingen i Aarhus i 1909. Senere blev den flyttet til Botanisk Have, hvor den blev den førstebygning i Den Gamle By.

Referencer

Eksterne henvisninger 

Torve og pladser i Aarhus
Aarhus C
Jimmi Madsen

Jimmi Madsen (født 4. januar 1969 i København) er en dansk tidligere cykelrytter. Han vandt bronzemedalje i Sommer-OL 1992.

Eksterne henvisninger 

Mandlige cykelryttere fra Danmark
Olympiske bronzemedaljevindere fra Danmark
Deltagere for Danmark ved sommer-OL 1988
Deltagere for Danmark ved sommer-OL 1992
Deltagere for Danmark ved sommer-OL 1996
Deltagere for Danmark ved sommer-OL 2000
Cykelryttere ved sommer-OL 1988
Cykelryttere ved sommer-OL 1992
Cykelryttere ved sommer-OL 1996
Cykelryttere ved sommer-OL 2000
Personer fra København
Vindere af Københavns seksdagesløb
Medaljevindere ved sommer-OL 1992
Interfiks

Interfiks betegner inden for grammatikken et bindeled mellem orddele, men uden betydningsbærende funktion. Det regnes for et affiks, og på dansk er interfiks kendt som fx fuge-s ved dannelsen af sammensatte navneord. 

Sammensatte navneord kan dannes med interfiks (bindebogstav) 'e', 'n', 's' eller ingenting på dansk:  
mælkeflaske, sodavandsflaske, ølflaske - rosenbusk 
På dansk kan også forekomme -er-.

Henvisninger 

Grammatik
Jerry Maren

Jerry Maren (1920-2018) 98 år. er en Amerikansk skuespiller der er bedst kendt som hans rolle i Film klassikeren The wizard of oz. Hvor han spillede tumlingen der gav Dorothy slikkepinden. Han spillede også i andre film efter Troldmanden far oz som Alene Hjemme’ Abernes planet og Dahmer vs. Gacy samt tv-serier som ‘Seinfield og ‘No Soap Radio'. Men det var faktisk hans tredje filmrolle som kun 18-årig, der gjorde ham verdensberømt i Troldmanden fra oz. I 2013 blev den aldrende Jerry Maren hædret og hyldet, da han fik sin egen flise med sit håndtryk på 'Hollywood Walk of Fame'.

Den personlige ære kom seks år, efter han i 2007 sammen med seks andre tumlinger-skuespillere fra filmen fik en fællesflise på Hollywood Walk of Fame.

Privat var Jerry Maren gift med Elisabeth Maren i 36 år. Hun døde pludseligt i 2011. Den store succes til filmen 'Troldmanden fra Oz' skyldes i høj grad filmens mange populære sange. Den mest berømte sang 'Over the Rainbow' modtog en Oscar for 'bedste sang'. Selve filmen blev også nomineret til flere Oscars, heriblandt i kategorien 'bedste film'. I 1959 blev 'Troldmanden fra Oz' vist på nationalt tv i USA med stor succes. Derefter blev det en årlig tv-tradition at vise filmen. Genudsendelserne betød, at filmen ifølge Library of Congress er en af de mest sete film nogensinde i verden. Den er også ved flere afstemninger blevet blandt de ti bedste film nogensinde.

Eksterne henvisninger 
 

Skuespillere fra USA
Edmund Hansen (cykelrytter)

Edmund Carl Marius Møller Hansen (født 9. september 1900 i Odense, død 26. maj 1995 i København) var en dansk cykelrytter som deltog i de olympiske lege 1924 i Paris.

Hansen vandt en olympisk sølvmedalje i banecykling under OL 1924 i Paris. Sammen med Willy Falck Hansen kom han på andenpladsen i 2 km tandem efter Lucien Choury / Jean Cugnot.

OL-medaljer 
  1924  Paris -  Sølv i cykling, tandem  Danmark

Eksterne henvisninger 
 

Mandlige cykelryttere fra Danmark
Olympiske sølvmedaljevindere fra Danmark
Deltagere for Danmark ved sommer-OL 1924
Personer fra Odense
Medaljevindere ved sommer-OL 1924
Cykelryttere ved sommer-OL 1924
Edmund Hansen

Edmund Hansen kan henvise til flere personer:

 Edmund H. Hansen (1894-1962) – amerikansk lydingeniør
 Edmund Hansen (cykelrytter) (1900-1995) – dansk olympisk cykelrytter
 Edmund Hansen (arkitekt) (1914-2006) – dansk arkitekt
Arvor Hansen

Arvor Hansen (født 5. november 1886, død 19. juni 1962) var en dansk gymnast, som deltog i de olympiske lege 1908 i London og 1912 i Stockholm.
 
Hansen vandt en olympisk bronzemedalje i gymnastik under OL 1912 i Stockholm. Han var med på det danske hold som kom på andenpladsen i holdkonkurrencen i frit system efter Norge og Finland. Der var fem hold fra fem nationer som var med i konkurrencen som blev afholdt på Stockholms Stadion. Der var mellem 16 og 40 deltagere på hvert hold. I den individuelle mangekamp kom han på 26. pladsen.

Fire år tidligere, under OL 1908 i London, kom han på fjerdepladsen i holdkonkurrencen i mangekamp.

OL-medaljer 
 1912  Stockholm -  Bronze i gymnastik, holdkonkurrencen i frit system (Danmark)

Eksterne henvisninger 
 

Olympiske gymnaster fra Danmark
Medaljevindere ved sommer-OL 1912
Olympiske bronzemedaljevindere fra Danmark
Bent Peder Rasch

Bent Peder Benjamin Rasch (født 31. maj 1934 i København, død 26. november 1988 i Vancouver) var en dansk kanoroer som deltog i de olympiske lege 1952 i Helsinki.

Rasch blev olympisk mester i toerkano under Sommer-OL 1952 i Helsinki. Sammen med Finn Haunstoft vandt han C-2 1.000 meter for mænd foran Jan Brzák-Felix/Bohumil Kudrna fra Tjekkoslovakiet og Egon Drews/Wilfried Soltau fra Tyskland

OL-medaljer 
 1952  Helsinki -  Guld i kano, C-2 1.000 meter, mænd  Danmark

Eksterne henvisninger 
 

Kanoroere fra Danmark
Olympiske mestre fra Danmark
Deltagere for Danmark ved sommer-OL 1952
Personer fra København
Peder Marcussen

Peder Andreas Marinus Marcussen (født  26. november 1894, død 16. december 1972) var en dansk gymnast som deltog under de olympiske lege 1920 i Antwerpen.
 
Marcussen blev olympisk mester i gymnastik under sommer-OL 1920 i Antwerpen. Han var med på det danske hold som vandt holdkonkurrencen i frit system med 51,35 point, foran Norge med 48,55. Der var kun de to hold som deltog i konkurrencen.

OL-medaljer 
 1920  Antwerpen -  Guld i gymnastik, holdkonkurrencen i frit system (Danmark)

Eksterne henvisninger 
 

Olympiske gymnaster fra Danmark
Olympiske mestre fra Danmark
Medaljevindere ved sommer-OL 1920
Personer fra Esbjerg
Ordstamme

Ordstammen er i grammatik betegnelsen for den del af et ord, der bærer den leksikalske betydning. Til ordstammen kan for bøjede ords vedkommende (fx substantiver, verber) tilføjes bøjningsendelser (fleksiver) eller afledningsendelser.

Eksempler på ordstammer

Substantiv 
et hus; stamme: hus; bøjningsformer med bøjningsendelser: hus-et, hus-e, hus-ene, hus-ets, hus-enes etc.

Ex.: Husets tag var blæst væk. Hus-et-s: stamme + fleksiv for bestemt form + fleksiv for ejefald (genitiv)

Verbum 
at huse; stamme: hus; imperativ: hus; infinitiv: hus-e; præsens aktiv: hus-er; præsens passiv: hus-es etc.

Ex.: Kroen husede os de næste dage. Hus-ede: stamme + præteritum-endelse

Se også 
 Leksem

Grammatik
Johannes Birk

Johannes Birk (født 5. september 1893, død 18. februar 1961) var en dansk gymnast, som deltog i de Olympiske Lege 1920.
Sammen med 23 andre danske deltagere vandt han sølvmedalje i disciplinen svensk system, hold. Holdet var sikret medalje på forhånd, da kun tre nationer stillede op. Sverige vandt guld med 1.363.833 point, Danmark fik 1.324.833, mens hjemmeholdet fra Belgien vandt bronze med 1.094.000 point.

Henvisning 

Gymnaster fra Danmark
Olympiske sølvmedaljevindere fra Danmark
Deltagere for Danmark ved sommer-OL 1920
Frede Hansen

Frede Hansen (født 5. april 1897 i Borbjerg, død 31. juli 1979 i Tønder) var en dansk gymnast, som deltog i de Olympiske Lege 1920.
Sammen med 23 andre danske deltagere vandt han sølvmedalje i disciplinen svensk system, hold. Holdet var sikret medalje på forhånd, da kun tre nationer stillede op. Sverige vandt guld med 1.363.833 point, Danmark fik 1.324.833, mens hjemmeholdet fra Belgien vandt bronze med 1.094.000 point.

Henvisning 

Gymnaster fra Danmark
Olympiske sølvmedaljevindere fra Danmark
Deltagere for Danmark ved sommer-OL 1920
Kristian Hansen

Kristian Aage Hansen (født 28. januar 1895 i Everdrup, død 13. juni 1955 i Hammer) var en dansk gymnast, som deltog i de Olympiske Lege 1920.
Sammen med 23 andre danske deltagere vandt han sølvmedalje i disciplinen svensk system, hold. Holdet var sikret medalje på forhånd, da kun tre nationer stillede op. Sverige vandt guld med 1.363.833 point, Danmark fik 1.324.833, mens hjemmeholdet fra Belgien vandt bronze med 1.094.000 point.

Henvisning 

Gymnaster fra Danmark
Olympiske sølvmedaljevindere fra Danmark
Deltagere for Danmark ved sommer-OL 1920
Frederik Hansen

Frederik Hansen (født 2. juli 1896 i Malt, død 2. september 1962 i Malt) var en dansk gymnast, som deltog i de Olympiske Lege 1920.
Sammen med 23 andre danske deltagere vandt han sølvmedalje i disciplinen svensk system, hold. Holdet var sikret medalje på forhånd, da kun tre nationer stillede op. Sverige vandt guld med 1.363.833 point, Danmark fik 1.324.833, mens hjemmeholdet fra Belgien vandt bronze med 1.094.000 point.

Henvisning 

Gymnaster fra Danmark
Olympiske sølvmedaljevindere fra Danmark
Deltagere for Danmark ved sommer-OL 1920
Multi-protagonist film

Multi-protagonist film er en filmgenre, der er kendetegnet ved at have et flere karakterer - og ikke bare en enkelt protagonist - der så er at finde i forskellige handlingstråde. Disse tråde kan være helt adskilte fra hinanden eller de kan krydse hinandens spor. Eksempler på genren er Robert Altmans Nashville (1975) og Short Cuts (1993), Paul Thomas Andersons Magnolia (1999), Richard Curtis' Love Actually (2003), Paul Haggis' Oscarvinder Crash (2004) og Alejandro González Iñárritus Babel (2006). Typisk for multi-protagonistfilmen er, at den fremhæver forskelligheder mellem sociale rum og mennesker i stedet for at have et mere singulært perspektiv. Den fokuserer på parallelitet i stedet for centrere fortællingen omkring en narrativ, kausal fremdrift og har således ofte et stærkere fokus på karakterskildring end handling. Genren er karakteriseret ved at indeholde forskellige slags karakterer, forskellige livsopfattelser og at skildre forskellige sociale og kulturelle rum. Især Robert Altman står som en central instruktør inden for denne genre. Multi-protagonist fortællinger findes også i tv-serier som fx Game of Thrones (2011-2019)

Se også 
 Filmhistorie
 Filmgenre

Referencer

Litteratur 
 María del Mar Azcona (2010) The Multi-Protagonist Film. Malden: Wiley-Blackwell.

Film
Filmgenrer
Filmhistorie
Hans Hovgaard Jakobsen

Hans Hovgaard Jakobsen (født 20. februar 1895 i Havrebjerg, død 17. oktober 1980 i Odense) var en dansk gymnast, som deltog i de Olympiske Lege 1920.
Sammen med 23 andre danske deltagere vandt han sølvmedalje i disciplinen svensk system, hold. Holdet var sikret medalje på forhånd, da kun tre nationer stillede op. Sverige vandt guld med 1.363.833 point, Danmark fik 1.324.833, mens hjemmeholdet fra Belgien vandt bronze med 1.094.000 point.

Henvisning 

Gymnaster fra Danmark
Olympiske sølvmedaljevindere fra Danmark
Deltagere for Danmark ved sommer-OL 1920
Alfred Frøkjær Jørgensen

Alfred Frøkjær Jørgensen (født 21. december 1898 i Framlev, død 28. februar 1988 i Aarhus) var en dansk gymnast, som deltog i de Olympiske Lege 1920.
Sammen med 23 andre danske deltagere vandt han sølvmedalje i disciplinen svensk system, hold. Holdet var sikret medalje på forhånd, da kun tre nationer stillede op. Sverige vandt guld med 1.363.833 point, Danmark fik 1.324.833, mens hjemmeholdet fra Belgien vandt bronze med 1.094.000 point.

Henvisning 

Gymnaster fra Danmark
Olympiske sølvmedaljevindere fra Danmark
Deltagere for Danmark ved sommer-OL 1920
Alfred Ollerup Jørgensen

Alfred Ollerup Jørgensen (født 30. august 1890 i Tørring, død 26. november 1973 i Svendborg) var en dansk gymnast, som deltog i de Olympiske Lege 1920.
Sammen med 23 andre danske deltagere vandt han sølvmedalje i disciplinen svensk system, hold. Holdet var sikret medalje på forhånd, da kun tre nationer stillede op. Sverige vandt guld med 1.363.833 point, Danmark fik 1.324.833, mens hjemmeholdet fra Belgien vandt bronze med 1.094.000 point.

Henvisning 

Gymnaster fra Danmark
Olympiske sølvmedaljevindere fra Danmark
Deltagere for Danmark ved sommer-OL 1920
Arne Jørgensen

Arne Jørgensen (født 15. juli 1897 i Framlev, død 16. februar 1989 i Sønder Årslev Sogn) var en dansk gymnast, som deltog i de Olympiske Lege 1920.
Sammen med 23 andre danske deltagere vandt han sølvmedalje i disciplinen svensk system, hold. Holdet var sikret medalje på forhånd, da kun tre nationer stillede op. Sverige vandt guld med 1.363.833 point, Danmark fik 1.324.833, mens hjemmeholdet fra Belgien vandt bronze med 1.094.000 point.

Henvisning 

Gymnaster fra Danmark
Olympiske sølvmedaljevindere fra Danmark
Deltagere for Danmark ved sommer-OL 1920
Djævleøen (København)

Djævleøen er en gammel betegnelse, for det område der ligger imellem H.C. Ørstedværket og sydhavnen i København.
Området opstod ved opfyldning, fra omkring 1904, og husede i de første år en del hjemløse og subsistensløse.
Djævleøen bestod indtil 1948, hvor området ved nuværende bådehavnsgade blev taget i brug af fiskerne, og det oprindelige område blev rømmet.

Kortreferencer 
Navnet Djævleøen eller Djævleøen fremgår på historisk atlas af Lavkantskortet og 4cm kortet 1953 - 1976.

Referencer 

Kvarterer i København
Forsvundne bygninger, konstruktioner og anlæg i København
København i 1900-tallet
Bloomsbury (London)

Bloomsbury er et district i Londons West End , kends som et fashionabelt boligområde og hjemsted for adskillige kulturelle og undervisningsinstitutioner. Det omgives af Fitzrovia mod vest, Covent Garden mod syd, Regent's Park og St. Pancras mod nord, og Clerkenwell mod øst.

Bloomsbury er hjemsted for British Museum, det største museum i United Kingdom, og undervisninginstitutioner som University College London, University of London, New College of the Humanities, University of Law, Royal Academy of Dramatic Art, og mange andre. Bloomsbury er også kendt som hjemsted for Bloomsbury Publishing, som udgav Harry Potterserien, og Bloomsburygruppen, der var en gruppe britiske intellektuelle som fra ca. 1905 frem til anden verdenskrig dannede en uformel kreds med betydelig indflydelse på kulturlivet. Gruppen talte bl.a. Virginia Woolf og økonomen John Maynard Keynes.

Geografi

Kilder og henvisninger 

Bydele i London
Graven

Graven er en lidt over 200 meter lang gade Aarhus, Danmark. Graven blev anlagt noget tid før år 1500 på og omkring den nordligste voldgrav, der blev brugt til at beskytte byen i vikingetiden og noget af middelalderen. Det er en af de ældste gader i byen, og den markerede tidligere byens nordlige grænse sammen med Klostergade. Graven løber fra vest mod øst fra Klostergade til Mejlgade, og den ligger i det historiske Latinerkvarter. Det er en relativt smal gade, og den er derfor ensrettet for biltrafik i retning fra Mejlgade mod Klostergade. Bebyggelsen på Graven er karakteriseret af lav huse, caféer og specialbutikker. Ligesom Klostergade og Mejlgade er det en delt cykelsti og en del af byens infrastruktur for cykeltrafik.

Etymologi 
Det tidligste gadenavn var "Gravene", hvilket refererede til de tidligere voldgrave omkring byen, der var blevet etableret som en del af vikingebyens forsvarsværker. Både voldgravene, voldene og palisaderne blev fjernet, men den tidligere funktion blev brugt til gadenavnene. Graven, i ental, som den hedder i dag, kendes fra slutningen af 1500-tallet.

Historie 
Den tidlige vikingebosættelse blev forsvaret af voldgrave og volde mod nord, vest og syd. I middelalderen voksede byen ud over disse grænser, afgrænset af forsvarsværkerne, og gjorde dem mindre anvendelige til forsvar. Et sykke tid inden 1500 blev voldene og voldgravene fjernet og gaden Graven blev etableret oven på den nordlige voldgrav. Man mener at voldgraven blev fyldt med jord fra den tilhørende vold. Graven blev en forlængelse af Klostergade, som tidligere havde været den nordligste gade i byen.

I 1914 debaterede byrådet om man skulle forlænge Graven ud til den nybyggede havn syd for byen. Planen ville kræve at man rev Juuls Gaard og andre bygninger i Mejlgade ned. Den senere borgmester Jakob Jensen argumenterede i mod dette, og det endte med at man ventede på at Godsbanen blev omplaceret i den vestlige ende af byen og Aarhus Å blev gravet ned, så den nye gade, Åboulevarden, kunne etableres. Graven beholdt derved sin middelalderlige struktur og forløb.

I dag er Graven et eksempel på en bevaret middelalderlig gade med lave huse og et let buet forløb. Størstedelen af bygninger er fra 1800-tallet med enkelt bindingsværkshuse imellem.

Bygninger 
Graven 21 blev tegnet og opført af arkitekten Carl Lange i 1876 og bestilt af byen til at huse en social institution, men siden 1917 har den været brugt til en kommunal tandlæge til folkeskoler i byen.

Referencer 

Litteratur

Eksterne henvisninger 

Gader i Aarhus
Carl Krebs (1889-1971)

Carl Immanuel Krebs (født 11. februar 1889, død 15. maj 1971) var en dansk læge, forfatter, opdagelsesrejsende og vinder af en bronzemedalje i gymnastik under OL 1912 i Stockholm. Han var med på det danske hold som kom på andenpladsen i holdkonkurrencen i frit system efter Norge og Finland. Der var fem hold fra fem nationer med i konkurrencen på Stockholms Stadion. Der var mellem 16 og 40 deltagere på hvert hold.

OL-medaljer 
 1912  Stockholm -  Bronze i gymnastik, holdkonkurrencen i frit system (Danmark)

Eksterne henvisninger 
 
 

Olympiske gymnaster fra Danmark
Gymnaster ved sommer-OL 1912
Medaljevindere ved sommer-OL 1912
Olympiske bronzemedaljevindere fra Danmark
Olympiske medaljevindere i gymnastik
Personer fra Aarhus
Carl Peter Holbøll

Carl Peter Holbøll (1795–1856) var en dansk officer i den danske marine.

Holbøll var inspektør for Nordgrønland 1825–1828, og senere inspektør for Sydgrønland (1828–1856). Da han havde denne stilling blev han interesseret i naturhistorie. Han beskrev hvidsisken (Carduelis hornemanni), som han navngav for den danske botaniker J.W. Hornemann. I en periode bar jagtfalken og den gråstrubede lappedykker hans navn. Omklassificering satte nye krav til navngivning, dermed faldt hans navn bort. 

Holbøll var også botaniker og entomolog.

Arbejde
 Ornithologiske Bidrag til den grønlandske Fauna. Naturhistorisk Tidsskrift 4: 361-457. (1843)

Referencer
Biografisk Appendiks til The Dictionary of American Bird Names, Revised Edition, af Ernest A. Choate, The Harvard Common Press, 1985. 
Henriksen, K. L. 1926: [Holboll, C. P.] Ent. Meddel. 15(5) 195, Portr. 

Søofficerer fra Danmark
Ornitologer fra Danmark
Entomologer fra Danmark
Botanikere fra Danmark
Embedsmænd i Grønland
Personer fra København
Niels Larsen (skytte)

Niels Hansen Ditlev Larsen (født 21. november 1889, død 15. november 1969) var en dansk skytte som deltog ved flere olympiske lege, 1912 i Stockholm, 1920 i Antwerpen og 1924 i Paris.

Larsen blev olympisk mester i skydning under OL 1920 i Antwerpen. Han var med på det danske hold som vandt holdskydningen 300 meter armégevær stående. Han kom på andenpladsen ved 300 meter fri gevær tre stillinger, efter amerikaneren Morris Fisher

OL-medaljer 
  1920  Antwerpen - Guld i skydning, 300 meter, armégevær, stående hold  Danmark
  1920  Antwerpen - Sølv i skydning, 300 meter, tre stillinger  Danmark
  1912  Stockholm - Bronze i skydning, 300 meter riffel, tre stillinger  Danmark
  1912  Stockholm - Bronze i skydning, 300 meter riffel, hold  Danmark
  1924  Paris - Bronze i skydning, 600 meter, fri gevær  Danmark

Eksterne henvisninger 
 
 
 

Skytter fra Danmark
Olympiske mestre fra Danmark
Olympiske sølvmedaljevindere fra Danmark
Olympiske bronzemedaljevindere fra Danmark
Medaljevindere ved sommer-OL 1912
Deltagere for Danmark ved sommer-OL 1912
Medaljevindere ved sommer-OL 1920
Deltagere for Danmark ved sommer-OL 1920
Medaljevindere ved sommer-OL 1924
Deltagere for Danmark ved sommer-OL 1924
Personer fra Horsens
Grete Heckscher

Grete Heckscher (født 8. november 1901 i København, død 6. oktober 1987) var en dansk fægter som deltog i de olympiske lege 1924 i Paris. 

Heckscher vandt en olympisk bronzemedalje i fægtning under OL 1924 i Paris. Hun kom på tredjepladsen i den individuelle konkurrence i fleuret for damer efter sin landsmand Ellen Osiier og Gladys Davis fra Storbritannien.

OL-medaljer 
 1924  Paris -  Bronze i fægtning, fleuret damer  Danmark

Eksterne henvisninger 
 

Fægtere fra Danmark
Olympiske bronzemedaljevindere fra Danmark
Medaljevindere ved sommer-OL 1924
Deltagere for Danmark ved sommer-OL 1924
Personer fra København
Porsche Cayman

Porsche Cayman er én af de mindste sportsvogne, som Porsche har lavet. Den er meget let, hvilket er resultatet af at fjerne dele i bilen, der vejer for meget, for eksempel radio og store sæder. Den bruges mest til racerløb og rally. Cayman er også det engelske ord for en lille krokodilleart, der hedder kaiman.

Kildehenvisninger

Eksterne henvisninger 
 www.https://www.porsche.dk/
 https://newsroom.porsche.com/en.html

Cayman